Τάσος Αυλωνίτης

Ο Τάσος Αυλωνίτης (Χαλκίδα, 1 Ιανουαρίου 1990) είναι Έλληνας ποδοσφαιριστής, ο οποίος αγωνίζεται στη θέση του κεντρικού αμυντικού για λογαριασμό του Πανιωνίου. Είναι γιος του παλαίμαχου ποδοσφαιριστή του Α.Ο. Χαλκίδας και νυν προπονητή ποδοσφαίρου, Αντώνη Αυλωνίτη.

 Καριέρα 
 Σε συλλογικό επίπεδο 
Ξεκίνησε το ποδόσφαιρο από την τοπική ομάδα της γενέτειράς του Χαλκίδας "Χαλκίνεος", με την οποία αγωνίστηκε στο τοπικό πρωτάθλημα της ΕΠΣ Εύβοιας. Το 2007 πήρε μεταγραφή για το Αιγάλεω, με το οποίο αγωνίστηκε τρεις περιόδους στη Β΄ Εθνική, εκ των οποίων τη μία αγωνίστηκε ως δανεικός στον Ηλυσιακό. Το 2010 μεταγράφηκε στην Καβάλα, όπου αγωνίστηκε την περίοδο 2010-11. Μετά την περιπέτεια της ομάδας, λόγω της εμπλοκής της στο σκάνδαλο στημένων αγώνων, έμεινε ελεύθερος και υπέγραψε συμβόλαιο με τον Πανιώνιο.

Το καλοκαίρι του 2014 αποκτήθηκε από τον Ολυμπιακό,Στα ερυθρόλευκα Αυλωνίτης και Παπάζογλου, www.sport24.gr έλαβε μέρος στην προετοιμασία του συλλόγου, όμως με την ολοκλήρωσή της αποφασίστηκε να παραμείνει ως δανεικός στην ομάδα της Νέας Σμύρνης.Οριστικά στον Πανιώνιο ο Αυλωνίτης, www.gazzetta.gr Τελικά όμως με την ξαφνική αποχώρηση του Αβραάμ Παπαδόπουλου τα δεδομένα άλλαξαν και παρέμεινε στον Ολυμπιακό.

Την 1η Φεβρουαρίου 2016 παραχωρήθηκε ως δανεικός στην αυστριακή Στουρμ Γκρατς για έξι μήνες,Παραχωρήθηκε και επίσημα ο Αυλωνίτης, www.sport-fm.gr ενώ την 1η Σεπτεμβρίου του ίδιου έτους αποχώρησε ως ελεύθερος.Ελεύθερος ο Αυλωνίτης, www.zougla.gr

Τον Ιανουάριο του 2017 συμφώνησε να συνεχίσει στη σκωτσέζικη Χαρτς για έξι μήνες,Στη Χαρτς ο Αυλωνίτης, www.gazzetta.gr όπου πραγματοποίησε εννέα συμμετοχές πρωταθλήματος και δύο στο κύπελλο, αποχωρώντας με την ολοκλήρωση της περιόδου.Τέλος από τη Χαρτς ο Αυλωνίτης, www.sport-fm.gr

Τον Σεπτέμβριο του 2017 συμφώνησε με τον Παναθηναϊκό υπογράφοντας συμβόλαιο διάρκειας δύο ετών.Επίσημο: Στον Παναθηναϊκό ο Αυλωνίτης, www.sport-fm.gr Στις 18 Απριλίου 2018 το σύμβολαιό του με τους πράσινους λύθηκε κοινή συναινέσει. Στις 27 Απριλίου 2018, επέστρεψε στην Στουρμ Γκρατς με την οποία υπέγραψε διετές συμβόλαιο συνεργασίας.

 Στις εθνικές ομάδες 
Έχει αγωνιστεί στις μικρότερες εθνικές ομάδες Νέων (με την οποία το 2009 έκανε το ντεμπούτο του) και Ελπίδων.

 Τίτλοι - Διακρίσεις 
Ολυμπιακός
 Πρωτάθλημα Ελλάδας: 2014-15
 Κύπελλο Ελλάδας: 2014-15

 Παραπομπές 

 Εξωτερικοί σύνδεσμοι 
 Ο Tάσος Αυλωνίτης στο www.gazzetta.gr 
 Η καριέρα του Τάσου Αυλωνίτη στο soccerway.com
 Το προφίλ του Τάσου Αυλωνίτη στο www.transfermarkt.com

Κατηγορία:Έλληνες ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Α.Ο. Καβάλα
Κατηγορία:Ποδοσφαιριστές Αιγάλεω Α.Ο.
Κατηγορία:Ποδοσφαιριστές Εθνικής Ελλάδας Κ19
Κατηγορία:Ποδοσφαιριστές Ηλυσιακού
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Στουρμ Γκρατς
Κατηγορία:Ποδοσφαιριστές Χαρτ οφ Μιντλόθιαν
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές Εθνικής Ελλάδας Κ21
Κατηγορία:Έλληνες ποδοσφαιριστές στο εξωτερικό
Κατηγορία:Ποδοσφαιριστές Πρέμιερσιπ Σκωτίας
Κατηγορία:Ποδοσφαιριστές Άσκολι Κάλτσιο 1898
Κατηγορία:Ποδοσφαιριστές Απόλλων Λεμεσού
Κατηγορία:Ποδοσφαιριστές Α΄ κατηγορίας Κύπρου
Κατηγορία:Ποδοσφαιριστές Πανσερραϊκού
Κατηγορία:Ξένοι ποδοσφαιριστές στην Σκωτία